Rand val verder weens stakings | Nuus24
Kaapstad – Die afdanking van 12 000 werkers by die Anglo Platinummyn op Rustenburg in Noordwes, het gelei tot 'n 4% daling in die randwaarde, het RSG Sondag berig. Die rand is nou op 'n 3,5 jaar laagtepunt teen die dollar. Voortslepende arbeidsonrus in die mynsektor dra by tot die daling in beleggersvertroue. Saterdag het die arbeidsgeskil voortgeduur, met honderde stakende werkers wat byeengekom het om druk op die mynbestuur te plaas om hulle afgedankte kollegas weer in diens te neem. Kort op die nuus van die afdankings, het Atlatsa Resources ook sowat 2 500 werkers afgedank vir 'n onwettige staking by sy Bokoni-myn. Bokoni is 'n gesamentlike projek tussen Atlatsa en Anglo. Die groep sê meer besonderhede sal Maandag bekend gemaak word. Die werkers het twee dae om te appelleer teen hul afdanking. Volg Nuus24 op Twitter.– RSG
Lees meer oor: ekonomie | stakings VOLGENDE OP NUUS24X
Die busmaatskappy SA Roadlink kan dalk gelikwideer word indien hy nie 'n multimiljoenrand-lening van FirstRand Bank terugbetaal nie.